Río Uerba

:*Iste articlo ye sobre un río aragonés ta atros usos, se veiga *'Uerba (desambigación)**''.


La **Uerba*' (*Huerva* en [[Idioma castellano|castellano]]) ye un río [[Aragón|aragonés]], [[afluents d'Ebro|afluent]] d'[[Ebro]]. Naixe en [[Fuent Frida]], en a [[sierra d'Orich]] ([[Sistema Iberico]]) en a [[provincia de Teruel]].

Localidaz importants por a on pasa son [[Vistabella]], [[Villanueva de la Uerba]], [[Muel]], [[Cuart de la Uerba]], [[Cadret]], [[María de la Uerba]] y [[Zaragoza]] a on que desemboca.

En Zaragoza capital le dicen *La Uerba*, representando un caso de conservación d'o [[chenero gramatical en l'aragonés|chenero]] femenín que tienen muitos ríos en [[Idioma aragonés|aragonés]] y en [[latín]].

A suya [[compleganza]] tien un total de 1.020&nbsp;km², travesando distintas comarcas aragonesas, con una largaria total de 128&nbsp;km. dica a suya [[desembocadura]] en o [[río Ebro]] en a ciudat de Zaragoza.

== Toponimia ==
O [[hidronimia aragonesa|hidronimo]] *Uerba* se documenta dende o periodo [[Al-Andalus|Andalusí]] como *Warba* u *Baltax*. *Baltax* ye tamién en ixas fuents o nombre d'un territorio con categoría de *balad* u de *iqlim* dependient d'a [[Kūra de Saraqusta]] y regau por o río homonimo dende [[Muel]] dica [[Saraqusta]].

S'ha quiesto interpretar este hidronimo a partir d'o [[luengas celtas|celta]] *Olca* ("[[ribera]]"). Manimenos s'ha visto a existencia d'uns cuantos hidronimos con una radiz pareixida en atras zonas d'o sud-ueste d'Europa: *Orb*, *Orbieu*, *Orbi*, *Orbego*, *Orballeira*, *Orvallo*, *Urbión*, especialment concentraus en o nord-ueste d'a [[Peninsula Iberica]] y que permiten reconstruir una radiz hipotetica **ORWA*, sin relación con *olca*.

== Recorrito ==

=== Naixedero ===

La Uerba tien o suyo [[naixedero]] entre as Sierras [[Sierra Pelarda|Pelarda]] y de [[Sierra d'Orich|Orich]] a una [[Altaria (magnitut fisica)|altaria]] de 1.280 m, concretament en o [[termin municipal]] de [[Fuent Frida]] en a comarca de [[Xiloca (comarca)|Xiloca]], [[provincia de Teruel]]. O puesto exacto a on naixe o río no ye senyalizato, pero se troba nomás a uns 100 m d'a ermita de Nuestra Sinyora de [[Losiella (Fuent Frida)|Losiella]] (actualment en castellano local *Ermita de la Virgen de La Silla*), asinas que se localiza sin guaire problema.

En iste primer trampo de 40&nbsp;km entre o naixedero y a localidat de [[Villafermosa]] ye a on o río creya un polito soto de ribera.

=== Campo de Daroca ===

La Uerba dentra en a [[provincia de Zaragoza]] a traviés de la [[plana]] de [[Campo Romanos]] ([[Campo de Daroca]]), que fa part de la [[depresión de Calatayú y Mont-albán]]. D'antes esta zona yera de la cuenca de [[río Xalón|Xalón]] pero que dimpués d'un proceso de [[captura fluvial]] pasó a desauguar enta La Uerba.

En iste sector o río ye muito mas lento y reculle as mayors aportes d'augua d'o suyo recorrito a traviés d'o [[río Lanzuela]] y o [[barranco de Villalpardo]]. O cabal total que aporta La Uerba a Ebro ye de nomás 67 hectometros cubicos, debito a os poquez afluents que tien y a que as auguas soterranas que reculle son tamién pocas.

=== Campo de Carinyena ===
En o [[Campo de Carinyena]] cambea de tot o [[escenario]] que trescruza La Uerba. O río pasa entre os [[carrascal]]s que poblan as versants septentrionals d'as sierras de [[Sierra de Peco|Peco]] y de [[Sierra de Ferrera|Ferrera]].

Ye tamién en ista comarca a on se troba un d'os trampos mas politos d'o río, as suyas [[foz|foces]]. Mas entabant se troba l'[[entibo d'as Torcas]], o primero d'os que regulan o curso d'o río. Destacable ye tamién *Los Calderones*, una foz de meyo kilometro amás de [[Vistabella]].

O segundo entibo que bi ha sobre o río se troba tamién en a comarca, l'[[entibo de Mezalocha]], destacando o suyo paisache de [[calsinera]].

En o lugar de [[Muel]] se puet veyer un polito [[salto d'augua]] en o parque d'a localidat, chunto a la [[ermita d'a Virchen d'a Fuent]], en a que se troban obras de [[Francisco de Goya|Goya]].

=== Trampo final ===

La Uerba dentra en a [[Comarca Central]] en o suyo trampo final por o municipio de [[Mozota]]. La Uerba dentra por o sud de Zaragoza y pasa chunto a o [[Parque Gran José Antonio Labordeta|Parque Gran]], ta bels metros mas entabant amagar-se baixo as carreras d'a ciudat dica a suya desembocadura en o río Ebro.

==Fauna==
Entre as especies que se pueden trobar en La Uerba son o [[Austropotamobius pallipes|cangrillo de río común]] (*Austropotamobius pallipes*), o [[Barbus haasi|barbo culirroyo]] (*Barbus haasi*), a [[madrilla]] (*Rutilus arcasii* y *Chondrostoma toxostoma*), especies que sirven d'alimento a o [[Natrix maura|culebrizo]] (*Natrix maura*) y a [[Arvicola sapidus|rata d'augua]] (*Arvicola sapidus'').

## Referencias

## Vinclos externos

* El río Huerva
* El Huerva. Un oasis entre el Sistema Ibérico y el Valle del Ebro
* "La Huerva" en GEA